CELEX: C2005/193/51
Language: lt
Date: 2005-08-06 00:00:00
Title: Byla T-196/05 Jean-François Vivier 2005 m. gegužės 9 d. pareikštas ieškinys Europos Bendrijų Komisijai

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/31
            
         Jean-François Vivier 2005 m. gegužės 9 d. pareikštas ieškinys Europos Bendrijų Komisijai
   (Byla T-196/05)
   (2005/C 193/51)
   Proceso kalba: prancūzų
   2005 m. gegužės 9 d. Europos Bendrijų Pirmosios instancijos teisme buvo pareikštas Jean-François Vivier, gyvenančio Le Petten (Nyderlandai), atstovaujamo advokatų Sébastien Orlandi, Albert Coolen ir Etienne Marchal, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               1)
            
            
               panaikinti Komisijos sprendimą priskirti ieškovą A*6 lygiui;
            
         
               2)
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas buvo priimtas dirbti Komisijoje laikinuoju tarnautoju pareigoms, kurios pranešime apie laisvą darbo vietą pagal atsakomybės lygį buvo priskirtos A7 — A4 lygiui, pagal naują sistemą prilygstančioms A*8 — A*12 lygiui. Tačiau priėmimo į darbą metu ieškovas buvo priskirtas A*6 lygiui.
   Ieškovas, remdamasi tuo, kad Komisija nesilaikė kitų Europos Bendrijų tarnautojų įdarbinimo sąlygų 9 straipsnio, nes buvo priimtas į darbą priskiriant žemesniam lygiui nei to reikalauja pareigų atsakomybės lygis, prašo panaikinti šį sprendimą. Be to, ieškovas teigia, kad Europos Bendrijų pareigūnų tarnybos nuostatų XIII priedo 12 straipsnis, kurį Komisijos nurodė pateisindama savo sprendimą dėl lygio priskyrimo, šiuo atveju yra netaikytinas, kadangi jis pradėjo dirbti po 2004 m. balandžio 30 d.